Държавен вестник, бр. 100, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  100
ПРЕЗИДЕНТ 
НА РЕПУБЛИКАТА
УКАЗ № 231
На основание чл. 98, т. 6 от Конституцията 
на Република България
П О С Т А Н О В Я В А М :
Освобождавам Алексей Еленков Андреев от 
длъжността извънреден и пълномощен посланик 
на Република България в Кралство Испания. 
Изпълнението на указа възлагам на ми­
нистъра на външните работи.
Издаден в София на 18 ноември 2025 г.
Президент на Републиката: 
Румен Радев
Министър-председател: 
Росен Желязков
Подпечатан с държавния печат.
6709
УКАЗ № 232
На основание чл. 98, т. 6 от Конституцията 
на Република България 
П О С Т А Н О В Я В А М :
Назначавам Тодор Христов Стоянов за 
извънреден и пълномощен посланик на Ре­
публика България в Кралство Испания със 
седалище в гр. Мадрид.
Изпълнението на указа възлагам на ми­
нистъра на външните работи.
Издаден в София на 18 ноември 2025 г.
Президент на Републиката: 
Румен Радев
Министър-председател: 
Росен Желязков
Подпечатан с държавния печат.
6710
КОНСТИТУЦИОНЕН СЪД
ОПРЕДЕЛЕНИЕ № 8
от 18 ноември 2025 г.
по конституционно дело № 12 от 2025 г.
Конституционният съд в състав: предсе­
дател: Павлина Панова, членове: Надежда 
Джелепова, Атанас Семов, Красимир Влахов, 
Янаки Стоилов, Соня Янкулова, Борислав Бе­
лазелков, Десислава Атанасова, Галина Тонева, 
Сашо Пенов, Невин Фети, Орлин Колев, при 
участието на секретар-протоколиста Мариана 
Малканова разгледа в закрито заседание на 
18.11.2025 г. конституционно дело № 12/2025 г., 
докладвано от съдия Десислава Атанасова.
Производството е по чл. 149, ал. 1, т. 1 и 
2 от Конституцията на Република България 
във фазата на произнасяне по допустимост на 
искането по реда на чл. 19, ал. 1 от Закона за 
Конституционен съд (ЗКС).
Делото е образувано на 26.10.2025 г. по ис­
кане на 49 народни представители от 51-вото 
Народно събрание за задължително тълкуване 
на чл. 1, ал. 2, чл. 67, ал. 1 и чл. 84, т. 8 от 
Конституцията с оглед даване на отговор на 
следните въпроси: „Считат ли се за валидни 
решенията на Народното събрание, приети с 
гласове на народни представители, чийто избор 
е признат за незаконен от Конституционния 
съд? Могат ли такива решения да породят прав­
ни последици, ако без тези гласове не е налице 
изискуемото по Конституцията мнозинство 
за избор на министър-председател, структура 
и състав на Министерски съвет? Следва ли 
решенията за избор на министър-председател, 
структура и състав на Министерски съвет от 
16.01.2025 г. да бъдат обявени за невалидни?“.
Отправено е и искане за обявяване на 
противоконституционност и невалидност на 
решенията на 51-вото Народно събрание от 
16.01.2025 г. (гласувания) за избор на минис­
тър-председател № 6, структура № 7 и състав 
№ 8 на Министерския съвет.
Според вносителя за упражняването на 
правомощията по чл. 149, ал. 1, т. 1 и 2 от 
Конституцията е налице правен интерес с 
оглед на следните съображения:
На 16.01.2025 г. 51-вото Народно събрание 
извършва избор на министър-председател, 
структура и състав на Министерския съвет със 
125 гласа „за“, 114 „против“, без въздържали се. 
С Решение № 1 от 2025 г. по к.д. № 33/2024 г. 
на Конституционния съд е обявен за незаконен 
изборът на 16 народни представители, 8 от 
които са участвали с глас „за“ в гласувания за 
избор на министър-председател № 6, структура 
№ 7 и състав № 8 на Министерския съвет.
В искането се поддържа, че направените 
гласувания са със 117 гласа „за“ при кворум 
от 239 народни представители, поради което 
за провеждането на валидно гласуване са се 
изисквали 119 гласа „за“ на народни пред­
ставители. Посочва се, че вследствие на не­
законосъобразността на избора на народните 
представители „извършените от тях действия, 
включително и въпросните гласувания, са 
невалидни, като извършени от правно неле­
гитимни и неовластени от народния вот лица, 
поради което не следва да бъдат зачитани за 
годни да породят правни последици по кон­
ституционния избор на министър-председател, 
структура и състав на Министерски съвет на 
Република България“.